overenie kombinácie liekov
Dobrý deň môžem sa spýtať môžu sa užívať spolu mirzaten a pregabalin
Dobrý deň,
ďakujeme za Vašu otázku.
Medzi uvedenými liekmi bola zaznamenaná interakcia strednej závažnosti, pri ktorej hrozí riziko respiračného zlyhania a kómy u pacientov užívajúcich pregabalín a iné lieky utlmujúce centrálny nerovový systém (Mirzaten). Súbežné podávanie pregabalínu a liečiv, ktoré tlmia centrálny nervový systém je na zvážení predpisujúcim lekárom.
V prípade, že súčasné užívanie nariadil lekár, je si týchto skutočností vedomý a zvážil pomer prínosu liečby a možného rizika z nej vyplývajúceho. V takom prípade odporúčam riadiť sa jeho pokynmi.
Prajem pekný zvyšok dňa.
S pozdravom
PharmDr. Patrícia Čečková